**SPRÁVA O ČINNOSTI**

 **MESTSKEJ POLÍCIE MESTA VRÚTKY**

**ZA ROK 2019**

**určená pre Ministerstvo vnútra Slovenskej republiky v zmysle § 26a zákona SNR č. 564/1991 Zb. o obecnej polícii v znení neskorších predpisov**

**1. IDENTIFIKAČNÉ ÚDAJE**

**sídlo Mestskej polície:** Mesto Vrútky – Mestská polícia

 Námestie Stanislava Zachara č. 4

 038 61 Vrútky

**názov mesta:** Mesto Vrútky

**kontaktné údaje:** telefón: 043/4286 426, 0948 159 159

 e-mail: msp@vrutky.sk

 web: www.vrutky.sk

**hodnotiace obdobie:** 01.01.2019 – 31.12.2019

**2. ŠTATISTICKÉ ÚDAJE**

**Výkaz štatistických údajov správy o činnosti Mestskej polície mesta Vrútky za obdobie od 01. januára 2019 do 31. decembra 2019**

**Tab. I.: Počet príslušníkov Mestskej polície**

|  |  |  |
| --- | --- | --- |
| **1** | Plánovaný počet príslušníkov obecnej polície  | **9** |
| **1a** | Skutočný počet príslušníkov obecnej polície  | **9** |
| **2** | Počet prijatých príslušníkov obecnej polície | **0** |
| **3** | Počet prepustených príslušníkov obecnej polície | **0** |
| **4** | Počet príslušníkov obecnej polície, ktorí boli právoplatne odsúdení za |  |
|  | spáchanie úmyselného trestného činu | **0** |
|  | Počet príslušníkov obecnej polície, ktorí sú držiteľmi osvedčenia o odbornej  |  |
| **5** | spôsobilosti podľa § 25 zákona SNR č. 564/1991 Zb. o obecnej polícii | **9** |
|   | v znení neskorších predpisov |   |

**Tab. II.: Sťažnosti na príslušníkov Mestskej polície**

|  |  |  |
| --- | --- | --- |
| **1** | Počet opodstatnených sťažností na príslušníkov obecnej polície | **0** |
| **2** | Počet neopodstatnených sťažností na príslušníkov obecnej polície | **4** |

**Tab. III.: Zákroky, donucovacie prostriedky a útoky na príslušníkov Mestskej polície**

|  |  |  |
| --- | --- | --- |
| **1** | Počet vykonaných zákrokov | **2192** |
| **2** | Počet prípadov použitia zbrane | **0** |
| **2a** | Z toho neoprávnených | **0** |
| **3** | Počet prípadov použitia varovného výstrelu do vzduchu | **0** |
| **3a** | Z toho neoprávnených | **0** |
| **4** | Počet prípadov donucovacích prostriedkov(celkom / technický prostriedok na zabránenie odjazdu motorového vozidla) |  **396/395** |
| **4a** | Z toho neoprávnených | **0** |
| **5** | Počet prípadov, v ktorých došlo k zraneniu osoby, proti ktorej zákrok  | **0** |
|   | smeroval |   |
| **6** | Počet prípadov, v ktorých došlo k usmrteniu osoby, proti ktorej zákrok | **0** |
|   | smeroval (do 24 hod.) |   |
| **7** | Počet prípadov, v ktorých došlo pri zákroku k zraneniu nezúčastnenej osoby | **0** |
| **8** | Počet prípadov, v ktorých došlo pri zákroku k usmrteniu nezúčastnenej  | **0** |
|   | osoby (do 24 hod.) |   |
| **9** | Počet prípadov, v ktorých došlo pri zákroku k spôsobeniu škody na majetku | **0** |
| **9a** | Z toho so spôsobením škody na majetku obce | **0** |
| **10** | Počet útokov na príslušníkov obecnej polície (pri plnení úloh obecnej polície | **0** |
|   | alebo v súvislosti s ich plnením) |   |
| **10a** | Z toho so zranením príslušníka obecnej polície | **0** |

**Tab. IV.: Činnosť pri plnení úloh Mestskej polície**

|  |  |  |
| --- | --- | --- |
| **1** | Počet osôb, ktorým bola obmedzená osobná sloboda zákrokom príslušníka obecnej polície | **0** |
| **2** | Počet osôb predvedených na útvar obecnej polície | **1** |
| **3** | Počet osôb predvedených na útvary Policajného zboru  | **0** |
| **4** | Počet nájdených osôb, po ktorých bolo vyhlásené pátranie | **0** |
| **5** | Počet nájdených vecí, po ktorých bolo vyhlásené pátranie | **0** |
| **6** | Počet nájdených motorových vozidiel, po ktorých bol vyhlásené pátranie | **0** |

**Tab. V.: Priestupky (zákona SNR č. 372/1990 Zb. o priestupkoch v znení neskorších**

 **predpisov)**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|   |   |   |   | **§ 47-48** | **§ 49** | **§ 50** | **§ 22** | **Všeobecne** | **Ostatné** | **Spolu** |
|   |  |  |   |  |  |  |  | **záväzné** |  |   |
|   |  |  |   |  |  |  |  | **nariadenia** |  |   |
|   |   |   |   |  |  |  |  | **obce** |  |   |
| **1** | Celkový počet zistených | 7 |  | 2 | 867 | 4 |  | 880 |
|  | priestupkov vlastnou činnosťou |   |   |   |   |   |   |   |
|   | Celkový počet oznámených |   |   |   |   |   |   |   |
| **2** | priestupkov na útvar obecnej  |  |   | 2 | 3  |   |  | 5 |
|   | polície |   |   |   |   |   |   |   |   |   |
| **3** | Celkový počet uložených  |   |   |  |  |   |   |  |
|   | priestupkov |   |   |   |   |   |   |   |   |
| **4** | Celkový počet odložených |   |   |   |   |   |   |  |
|   | priestupkov |   |   |   |   |   |   |   |   |
| **5** | Celkový počet odovzdaných |   |   |   |   |   |   |  |
|   | priestupkov |   |   |   |   |   |   |   |   |
| **6** | Celkový počet oznámených |   |   |   | 13 |   |   | 13 |
|   | priestupkov príslušnému orgánu |   |   |   |   |   |   |   |
|   | Celkový počet priestupkov | 7 |  |  | 828 | 4 |  | 839 |
| **7** | prejednaných v blokovom konaní |   |   |   |   |   |   |   |
|   | výška finančnej hotovosti ( € ) | 100 |  |   | 13 270 | 60 |  | 13 430 |
|   | Celkový počet priestupkov |   |   |   |   |   |   |   |
|   | prejednaných v blokovom konaní |   |  |   | 39 |  |  | 39 |
| **8** | vydaním bloku na pokutu |   |   |   |   |   |   |   |
|   | nezaplatenú na meste |   |   |   |   |   |   |   |
|   | výška finančnej hotovosti ( € ) |   |  |   | 820 |   |  | 820 |
|   | **SPOLU (€):** |   |   | **100** |  |  | **14 090** |  **60** |  | **14 250** |

**3. OPISNÁ ČASŤ**

 **a) Zoznam príslušníkov obecnej polície s uvedením ich mena, priezviska, titulu,**

 **dátumu narodenia, adresy trvalého pobytu, dátumu a miesta vykonania skúšky**

 **o odbornej spôsobilosti príslušníka obecnej polície a evidenčného čísla osvedčenia**

 **o odbornej spôsobilosti príslušníka obecnej polície**

|  |  |  |  |  |  |
| --- | --- | --- | --- | --- | --- |
|  | **Meno a priezvisko príslušníka MsP** | **Dátum narodenia príslušníka MsP** | **Číslo osvedčenia o odbornej spôsobilosti** | **Dátum vydania osvedčenia o odbornej spôsobilosti** | **Adresa trvalého pobytu príslušníka MsP** |
| **1.** | Emil Masnica |  |  |  |  |
| **2.** | René Reichel  |  |  |  |  |
| **3.** | Mgr. Zuzana Matulová |  |  |  |  |
| **4.** | Želmíra Štanclová |  |  |  |  |
| **5.** | Ivana Bobáňová |  |  |  |  |
| **6.** | Ján Purdiak  |  |  |  |  |
| **7.** | Marek Ondrla |  |  |  |  |
| **8.** | Martin Levčík |  |  |  |  |
| **9.** | Matej Vantara  |  |  |  |  |

**b) Počet príslušníkov obecnej polície, ktorí v hodnotenom období nastúpili na odbornú**

 **prípravu príslušníka obecnej polície:**

V hodnotenom období nenastúpil na odbornú prípravu príslušníka obecnej polície žiadny príslušník Mestskej polície mesta Vrútky.

**c) Prevažujúce predmety sťažností na príslušníkov obecnej polície:**

V roku 2019 boli na príslušníkov Mestskej polície mesta Vrútky podané celkovo 4 sťažnosti, ktoré boli neopodstatnené.

**d) Plnenie úloh obecnej polície pri mimoriadnych udalostiach:**

Počas hodnotiaceho obdobia neboli zaznamenané mimoriadne udalosti, na základe ktorých by bolo nutné zo strany MsP Vrútky zasahovať.

**e) Plnenie úloh obecnej polície pri zabezpečovaní verejného poriadku v obci, ochrany životného prostredia, poriadku, čistoty a hygieny v uliciach, iných verejných priestranstvách a verejne prístupných miestach:**

Mestská polícia Vrútky ako poriadkový útvar Mesta Vrútky bola zriadená všeobecne záväzným nariadením Mesta Vrútky o zriadení Mestskej polície Vrútky dňa 26.03.1991, od 01.03.1992 na základe § 27 ods. 1 zákona SNR č. 564/1991 Zb. o obecnej polícii a následne upraveným všeobecne záväzným nariadením Mesta Vrútky č. 3/2013 o zriadení mestskej polície zo dňa 21.06.2013.

Mestská polícia Vrútky pôsobí ako poriadkový útvar pri zabezpečovaní ochrany verejného poriadku, ochrany životného prostredia v meste, plnení úloh vyplývajúcich zo všeobecne záväzných nariadení Mesta Vrútky, z uznesení mestského zastupiteľstva ako aj primátora Mesta Vrútky. Ďalej plní úlohy na úseku:

 - zabezbečovania bezpečnosti a plynulosti cestnej premávky

 - odhaľovania a objasňovania priestupkov v zmysle zákona č. 372/1990 Zb. o

 priestupkoch v znení neskorších predpisov

 - boja proti páchaniu delikvencie na území Mesta Vrútky v spolupráci s OO PZ

 - pomoc občanom Mesta Vrútky.

Príslušníci Mestskej polície Vrútky sa pri každodennom výkone zameriavali aj na odhaľovanie nedostatkov technického charakteru v meste, ako napr. nefunkčné inžiniersko-technické siete, chýbajúce poklopy na pozemných komunikáciách, nefunkčné a poškodené verejné osvetlenie, chýbajúce alebo poškodené dopravné značenie a následne oznamovali zistené nedostatky na príslušný referát MsÚ (hlásenka závad MsP).

Príslušníci Mestskej polície Vrútky v rámci súčinnosti s bytovým referátom vykonávali v hodnotiacom období podľa plánu MsÚ opakovanú kontrolu nájomných bytov v miestnej časti na ul. Kafendova. Uvedená kontrola nájomných bytov má svoje opodstatnenie aj v nadväznosti na iné kontroly a to najmä na psov. Pre rok 2020 navrhujeme zvýšenie počtu nepravidelných kontrol mimo vypracovaného plánu kontrol z dôvodu zamedzenia prisťahovania rómskej komunity z východných oblastí Slovenska.

Na základe oznámenia MsÚ Vrútky o konaní verejného kultúrneho, športového podujatia na území mesta Vrútky príslušníci MsP Vrútky vykonávali zabezpečenie verejného poriadku.

Medzi ďalšie činnosti mestskej polície patrilo aj zabezpečovanie odstraňovania vrakov vozidiel z ulíc Mesta Vrútky, napr. zistením majiteľa a jeho vyzvaním k odstráneniu nepojazdného vozidla. V rámci problematiky dodržiavania zákona č. 282/2002 Z. z., ktorým sa upravujú niektoré podmienky držania psov, príslušníci mestských polícií vykonávajú pravidelné kontroly evidenčných známok psov, zameriavajú sa na exkrementy psov a voľný pohyb psov na miestach, kde je to všeobecne záväzným nariadením obce zakázané.

Na uvedenom úseku bolo v roku 2019 vykonaných v zmysle zákona SNR č. 564/1991 Zb. o obecnej polícii v znení neskorších predpisov celkom 2 588 zákrokov.

**f) Plnenie úloh obecnej polície pri porušení zákazu požitia alkoholických nápojov**

 **a iných návykových látok osobou maloletou do 15 rokov alebo mladistvou do 18**

 **rokov:**

V roku 2019 nebolo zaznamenané porušenie zákazu požitia alkoholických nápojov a iných návykových látok osobou maloletou do 15 rokov alebo mladistvou do 18 rokov.

**g) Plnenie úloh obecnej polície pri zabezpečovaní verejného poriadku obci pri**

 **organizovaní verejných telovýchovných, športových, kultúrnych alebo iných**

 **podujatí:**

 Mestská polícia mesta Vrútky zabezpečovala verejný poriadok počas konania všetkých domácich zápasov hokejbalovej extraligy, ako aj vodnopólových turnajov. Mestská polícia mesta Vrútky zabezpečovala verejný poriadok aj počas konania všetkých kultúrnych akcií organizovaných Mestom Vrútky.

**h) Stručný opis spolupráce obecnej polície s inými orgánmi:**

Mestská polícia mesta Vrútky v roku 2019 vykonala spoluprácu s inými orgánmi na štandardnej úrovni v  321 prípadoch.

Na prvom mieste treba uviesť spoluprácu Mestskej polície mesta Vrútky s Policajným zborom Slovenskej republiky v 283 prípadoch:

- Mestská polícia mesta Vrútky **preverovala podnety** adresované na operačné stredisko Policajného zboru (v prípadoch, že Policajný zbor nemal v danej chvíli voľnú svoju policajnú hliadku),

- Mestská polícia mesta Vrútky poskytla Policajnému zboru, Železničnej polícii **súčinnosť** vo forme vyslania hliadky Mestskej polície na spoločný zákrok,

- Mestská polícia mesta Vrútky vypracovávala 25 správ o povesti na základe žiadosti útvaru Policajného zboru,

- Mestská polícia mesta Vrútky vykonávala **pátranie** po osobách a veciach.

 Mestská polícia Mesta Vrútky ďalej spolupracovala v 38 prípadoch s RZP, ako aj so súdmi Slovenskej republiky, kde na základe ich žiadostí vypracovala 25 správ o povesti a doručila 6 súdnych zásielok.

**i) Názov a stručný opis uskutočneného preventívneho projektu alebo iných**

 **uskutočnených preventívnych aktivít:**

**V prevenčnom programe v období januára až novembra 2019 boli zahrnuté aktivity:**

1. Základné školy - 1.stupeň

Doprava- nadobudnutie praktickej zručnosti na bicykli, znalosť dopravný značiek, exkurzia- monitorovacia miestnosť kamerového systému mesta Vrútky útvar MsP, bezpečné prechody v blízkosti škôl

2. Základné školy - 2.stupeň

Bezpečné prechody v blízkosti škôl

**Cieľová skupina prevenčného programu v období januára až júna 2019 :**

**Základné školy**

|  |  |  |  |
| --- | --- | --- | --- |
|  |  **Počet detí**  | **Počet tried** | **Počet prev. aktivít** |
| **ZŠ Hany Zelinovej, školský klub** | 22 | 2 | 1 |
| **CVČ Domino M. R. Štefánika** | 30 | 5 | 1 |
|  **Spolu :**  | **52** | **7** | **2** |

**V prevenčnom programe v období septembra až decembra 2019 boli zahrnuté aktivity:**

**Základné školy**

|  |  |  |  |
| --- | --- | --- | --- |
|  |  **Počet detí**  | **Počet tried** | **Počet prev. aktivít** |
| **Spojená škola na Ul. M. R. Štefánika** | 28 | 2 |  1 |
| **Žiaci** [**Súkromnej ZŠ pre žiakov s vývinovými poruchami učenia**](https://www.google.sk/url?sa=t&rct=j&q=&esrc=s&source=web&cd=4&cad=rja&uact=8&ved=0ahUKEwjW46KbxvDYAhWOiqYKHWSFDmEQFghqMAM&url=http%3A%2F%2Fwww.sukromnaskola.eu%2F&usg=AOvVaw3_SJyy6dZqRnBsV7StcM37) | 24 |  3  |  1 |
| **Spolu :** |  **52** |  **5**  |  **2** |

**Porovnanie jednotlivých rokov:**

|  |  |  |  |
| --- | --- | --- | --- |
| **Spolu zariadení** |  **Počet detí**  | **Počet tried** | **Počet prev. aktivít** |
| **Kalendárny rok** | **2017**  | **2018** | **2019** | **2017** | **2018** | **2019** | **2017** | **2018** | **2019** |
| **Predškolské zariadenia** |  0 | 0 | 0  |  0 | 0 |  0 | 0 | 0 | 0 |
| **Základné školy** | 102 | 104 |  104 | 15 | 14 |  12 | 3 | 4 | 4 |
| **Prezentačné akcie**  | - | - | - | - | - |  - | 1 | - | - |
| **Celkovo** | **102** | **104** |  **104** | **15** | **14** | **12** | **4** | **4** | **4** |

V období **od 02.01.2019 do 23.12.2019** boli zrealizované **4** preventívne aktivity, **ktorých sa zúčastnilo 104 detí:**

 - ZŠ H. Zelinovej- školský klub, beseda na tému Polícia, kde sa žiaci oboznámili s práce polície a spolupráce s ňou. V tejto téme sme sa venovali dôležitosti správneho telefonovania na políciu v prípade poskytnutia pomoci.

 - Dopravná súťaž realizovaná na pôde Spojenej školy na ul. M. R. Štefánika – ,,Deti, bicykel, doprava“pre deti 3.-4. ročníkov základných škôl: ZŠ H. Zelinovej, Spojenej školy na ul. M. R. Štefánika, ZŠ J. Krónera -Martin, ZŠ A. Dubčeka- Martin, ZŠ SNP Sučany, ZŠ J. V. Dolinského- Martin, ZŠ s materskou školou Priehradná – Martin

* Žiaci prvého ročníka Spojenej školy na ul. M. R. Štefánika- exkurzia MsP kamerový systém mesta Vrútky

- Žiaci [Súkromnej ZŠ pre žiakov s vývinovými poruchami učenia](https://www.google.sk/url?sa=t&rct=j&q=&esrc=s&source=web&cd=4&cad=rja&uact=8&ved=0ahUKEwjW46KbxvDYAhWOiqYKHWSFDmEQFghqMAM&url=http%3A%2F%2Fwww.sukromnaskola.eu%2F&usg=AOvVaw3_SJyy6dZqRnBsV7StcM37) - exkurzia MsP

* Žiaci predškolského zariadenia Materskej školy Nábrežná ul. – exkurzia MsP a Chráneného pracoviska s vysvetlením rozloženia a funkcii kamier v meste Vrútky.

**Exkurzia na útvare MsP :**

Počas exkurzie na pôde MsP bolo žiakom zo spätného nahratého záznamu detailne priblížené ako prichádzajú k mestskému úradu s možnosťou vidieť, čo všetko kamerový systém dokáže, a ako ho polícia používa k zníženiu kriminality a k odhaľovaniu páchaných priestupkov v meste Vrútky.

23.12.2019 - Vianočná kapustnica pre ľudí bez domova- pomoc bezdomovcom.

Počas celého roka 2019- zabezpečenie bezpečnosti prechodov pre chodcov v blízkosti Spojenej školy na ul. M. R. Štefánika a ZŠ Hany Zelinovej na ul. Čachovský rad vo Vrútkach.

Počas roka 2019 sa MsP Vrútky aktívne zapojila do národného projektu “Podpora ochrany detí pred násilím“ a zároveň sa zúčastnila 1 školenia zameraného na danú problematiku.

**k) Počet, druh a typ výzbroje používanej príslušníkmi obecnej polície pri plnení úloh**

 **obecnej polície:**

- 15x MP 446 Viking 9mm Luger.

**l) Druh a stručný opis výstrojných súčiastok používaných príslušníkmi obecnej polície**

 **pri plnení úloh obecnej polície, ktoré určila obec všeobecne záväzným nariadením:**

Ďalšie výstrojné súčiastky Mestskej polície mesta Vrútky vychádzajú z Internej smernice č. 11/2015 a pozostávajú z doplnkov, ktoré sú v súlade so zákonom SNR č. 564/1991 Zb. o obecnej polícii v znení neskorších predpisov, ako napr.: letná šiltovka, zimná čiapka, základná rovnošata, bavlnené tričká, polokošele s krátkymi rukávmi, pulóvre, termobielizeň, rukavice, výcviková rovnošata, taktické vesty, primerane s označením Mestskej polície mesta Vrútky.

**m) Druh a stručný opis technických prostriedkov používaných príslušníkmi obecnej**

 **polície pri plnení úloh obecnej polície:**

- deväť technických prostriedkov na zabránenie odjazdu motorového vozidla,

- jeden prístroj na zisťovanie alkoholu v  dychu typu Alkotest 7410 Plus Com,

 súčasťou uvedeného prístroja je mobilná tlačiareň Dräger Mobile Printer 6810,

- jedna rádiostanica typu Kenwood, ktorá je namontovaná v služobnom

 motorovom vozidle Suzuki Vitara,

- jedna základňová rádiostanica typu Kenwood, na stálej službe,

- tri prenosné rádiostanice typu Kenwood,

- dvanásť kamier na území Mesta Vrútky, nahrávacie zariadenie, 3 počítače v sieti

 kamerového systému, 14 ks monitorov

- jedna analógová a  jedna digitálna kamera,

- jedna prenosná fotokamera Moultrie Game Spy 6.0 (fotopasce),

- jeden digitálny fotoaparát,

- jedno prenosné ručné svietidlo,

- desať zastavovacích terčíkov na zastavovanie motorových vozidiel a dva svetelné zastavovacie terče,

- výpočtová technika v množstve deväť PC, šesť tlačiarní, dva notebooky.

**n) Využívanie chránenej dielne alebo chráneného pracoviska:**

Mestská polícia využíva k svojej činnosti kamerový systém, ktorý bol spustený do prevádzky vytvorením chráneného pracoviska dňa 18.09.2006. Obsluhu kamerového systému vykonáva 6 pracovníkov chráneného pracoviska s rôznou mierou % postihnutia (viď tabuľka).

|  |  |  |
| --- | --- | --- |
|  | **Meno a priezvisko** | **Miera postihnutia v %** |
| 1. | Bc. Agneska Čavajdová |  |
| 2. | Janka Tarabová |  |
| 3. | Mgr. Eva Lysičanová |  |
| 4. | Ivana Bizíková |  |
| 5. | Tibor Szabo |  |
| 6. | Viera Majerčíková |  |

Na chránenom pracovisku v hodnotiacom období roku 2019 pracovala asistentka zdravotne postihnutých na základe žiadosti z úradu práce a sociálnych vecí o poskytnutie príspevku na činnosť pracovného asistenta zamestnanca podľa §59 zákona č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov.

**o) Počet a stručný opis používaných monitorovacích kamerových systémov, počet kamier a iné informácie súvisiace s ich využívaním:**

Mestský kamerový monitorovací systém je Mestskou políciou mesta Vrútky využívaný od roku 2006. V súčasnosti pozostáva z 12-tich kamier umiestnených v meste Vrútky za účelom monitorovania verejného poriadku ako aj dodržiavania bezpečnosti a plynulosti cestnej premávky.

Realizáciou kamerového systému Mesto Vrútky poskytuje občanom mesta, ale i jeho návštevníkom pocit bezpečia a v prípade nutnosti okamžitý zásah hliadky mestskej polície. Monitorovanie verejných priestranstiev pomocou kamerového systému predstavuje v súčasnosti vysoko účinnú prevenciu kriminality v oblasti ochrany verejného poriadku a majetku. Kamerový systém prispieva k znižovaniu percenta krádeží motorových vozidiel, bicyklov, peňaženiek, predaja drog na verejnosti. V neposlednom rade kamerový systém napomáha pri objasňovaní trestnej činnosti a priestupkov pomocou archivácie záznamov. Psychologický efekt kamery spôsobuje narušiteľom verejného poriadku značné zábrany, pretože vedia, že môžu byť sledovaní a následne na základe identifikácie zadržaní. Hlavnú rolu v neposlednej miere zohráva ľudský faktor, ktorý ako taký môže techniku využiť a použiť na zabezpečenie ochrany obyvateľstva, zabezpečenie verejného poriadku a k zabezpečenie úloh naňho kladených. Ďalšie kamery v roku 2019 neboli zakúpené.

**p) Stručný opis ústrední zabezpečujúcich signalizáciu a iných zabezpečovacích systémov**

 **používaných príslušníkmi obecnej polície pri plnení úloh obecnej polície, celkový**

 **počet pripojených objektov a počet osôb, ktorým bola obmedzená sloboda v súvislosti**

 **s narušením objektu:**

Mestská polícia Vrútky v hodnotiacom období nemala vybudovaný na útvare pult centrálnej ochrany. Ochrana majetku v meste Vrútky je zabezpečovaná prostredníctvom zabezpečovacieho systému prepojeného so služobným telefónom MsP Vrútky. Jedná sa o budovu MsÚ Vrútky, ZŠ Hany Zelinovej, MŠ Nábrežná, Spojená škola M. R. Štefánika a MŠ M. R. Štefánika a budovu ZUŠ F. Kafendu vo Vrútkach, budova MsÚ II., dielne a garáže MsÚ Vrútky.

Celkový počet hlásení o narušení objektov: 48

* Z toho osoba bola zadržaná v objekte 1

**q) Počet služobných psov používaných príslušníkmi obecnej polície pri plnení úloh**

 **obecnej polície a zabezpečenie ich výcviku:**

Mestská polícia Vrútky pri plnení úloh obecnej polície nevyužíva služobných psov.

**r) Zoznam všeobecne záväzných nariadení obce upravujúcich činnosť obecnej polície:**

Všeobecne záväzné nariadenie mesta Vrútky č. 03/2013 o zriadení Mestskej polície a Interná smernica č. 11/2015 - Organizačný poriadok Mestskej polície mesta Vrútky.

**s) Zoznam všeobecne záväzných nariadení obce, ktorých dodržiavanie kontroluje**

 **obecná polícia:**

Všeobecne záväzné nariadenia mesta Vrútky sú k nahliadnutiu na internetovej stránke [www.vrutky.sk](http://www.vrutky.sk) v časti samospráva, alebo v časti Mestská polícia Vrútky s odkazom na VZN mesta.

**t) Iné dôležité skutočnosti súvisiace s činnosťou obecnej polície:**

Jednou z priorít Mestskej polície mesta Vrútky v roku 2019 bolo aj zvyšovanie odbornej a vedomostnej úrovne príslušníkov vytvorením podmienok pre vzdelávanie, a to najmä odborným výcvikom, zvyšovaním právneho vedomia a komunikačných schopností príslušníkov Mestskej polície mesta Vrútky.

**4. ZÁVER – verifikačné údaje**

Záverom možno konštatovať, že činnosť Mestskej polície mesta Vrútky v roku 2019 bola v súlade s Ústavou Slovenskej republiky, zákonmi a ostatnými všeobecne záväznými právnymi predpismi a smerovala k ochrane života, zdravia a majetku obyvateľov mesta Vrútky a iných osôb nachádzajúcich sa v meste Vrútky.

**Dátum vypracovania správy: 28.01.2019**

**Podpis náčelníka Mestskej polície mesta Vrútky: \_\_\_\_\_\_\_\_\_\_\_\_\_\_\_\_\_\_\_\_\_ pplk. Emil Masnica**

**Podpis primátora mesta Vrútky: \_\_\_\_\_\_\_\_\_\_\_\_\_\_\_\_\_\_\_\_\_ Mgr. Branislav Zacharides**

**Odtlačok pečiatky mesta Vrútky:**